Akken i d-nebder yakan, tasiwelt d abrid yenǧer umsawal akken ad d-yales ineḍruyen n teḥkayt. Tasiwelt ad tt-naf tebḍa ɣef kraḍ n leṣnaf n umsawal. Yezmer ad yili d aniri, d agensay neɣ d awadem. Amsawal d netta i yesselḥayen ineḍruyen n teḥkayt, ɣef waya ad d-naf tasiwelt yella wanda tettili ẓẓayet s ussemres n wuglam d yidiwenniyen, akken daɣen tezmer ad tili d tafessast.